CELEX: 32017R1465
Language: sk
Date: 2017-08-09 00:00:00
Title: Vykonávacie nariadenie Komisie (EÚ) 2017/1465 z 9. augusta 2017 o zatriedení určitého tovaru do kombinovanej nomenklatúry

12.8.2017   
               
               
                  SK
               
               
                  Úradný vestník Európskej únie
               
               
                  L 209/5
               
            VYKONÁVACIE NARIADENIE KOMISIE (EÚ) 2017/1465
      z 9. augusta 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 9. augusta 2017
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie
                     (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Zariadenie (tzv. bezdrôtová nabíjacia doska – „wireless charging plate“) pozostávajúce z adaptéra s káblom s dĺžkou približne 180 cm a nabíjacej dosky. Kábel má konektor na pripojenie k nabíjacej doske. Nabíjacia doska má kruhový tvar s výškou približne 8 mm, priemerom približne 80 mm a hmotnosťou 51 g.
                     Adaptér mení (usmerňuje) striedavý prúd (AC – 240 V) na jednosmerný prúd (DC – 12 V) a prenáša ho do nabíjacej dosky. Tento jednosmerný prúd sa v nabíjacej doske mení (invertuje) na striedavý prúd a tento striedavý prúd sa následne mení na elektromagnetické pole.
                     Zariadenie je určené na bezdrôtové nabíjanie prístrojov. Nabíjacia doska aj prístroj, ktorý sa nabíja, sú vybavené technológiou „Qi“, ktorá je štandardnou technológiou pre bezdrôtové nabíjanie prístrojov. Bezdrôtové nabíjanie sa vykonáva cez elektromagnetické pole.
                     Pozri obrázok (*1).
                  
                  
                     8504 40 90 
                  
                  
                     Zatriedenie je určené všeobecnými pravidlami (VIP) 1, 3 c) a 6 na interpretáciu kombinovanej nomenklatúry a znením číselných znakov KN 8504 , 8504 40  a 8504 40 90 .
                     Funkcie zariadenia (usmerňovať, invertovať a meniť prúd na elektromagnetické pole) sú zahrnuté v podpoložke 8504 40 . Zatriedenie do podpoložky 8504 50  je preto vylúčené.
                     Zatriedenie pod číselný znak KN 8504 40 30  ako statické meniče druhov používaných s telekomunikačnými prístrojmi, strojmi na automatické spracovanie údajov a ich jednotkami je vylúčené, keďže AC/DC adaptér je navrhnutý na dodávanie prúdu rôznym elektrickým prístrojom.
                     Keďže usmerňovanie, inverzia ani menenie prúdu na elektromagnetické pole zariadeniu nedávajú jeho podstatný charakter, zariadenie sa musí zatriediť uplatnením VIP 3 c).
                     Zariadenie sa preto má zatriediť pod číselný znak KN 8504 40 90  ako ostatné statické meniče.
                  
               
            
         
            (*1)  Obrázok má len informačný charakter.